Madwar 450 000 persuna mill-UE u lil hinn iżuru l-emiċiklu tal-Parlament Ewropew fi Brussell u Strasburgu kull sena. Ħafna minn dawn il-viżitaturi jiġu bħala parti mill-aktar minn 9 000 grupp u n-numru ta' viżitaturi individwali żdied f'dawn l-aħħar snin. Il-Parlament Ewropew jemmen li l-pubbliku jenħtieġ li jkollu aċċess faċli għall-proċedimenti u l-bini tiegħu, minħabba li jqis it-trasparenza bħala importanti għall-eżerċizzju tad-drittijiet demokratiċi fl-Unjoni Ewropea. Billi l-ispiża tal-ivvjaġġar lejn Brussell u Strasburgu tista' tkun projbittiva għal ħafna ċittadini tal-UE minħabba d-distanzi twal involuti, il-Parlament jgħin biex jiġu koperti l-ispejjeż ta' partijiet mill-gruppi (madwar 80 000 viżitatur). Viżitaturi fi Brussell jistgħu jżuru wkoll il-Parlametarium u d-Dar tal-Istorja Ewropea, li jinsabu barra mill-bini tal-Parlament Ewropew u li jiftħu matul tmiem il-ġimgħa (madwar 470 000 viżitatur fl-2018). Fi Strasburgu, spazju ta' wiri magħruf bħala parlametarium Simone Veil b'ċinema ta' 360 grad u għodod interattivi huwa parti miż-żjara. Fi Strasburgu jinżamm ukoll il-programm tal-istudenti msejjeaħ l-Euroscola li joffri opprtunita lil eluf ta' studenti biex jgħixu l-esperjenza li jkunu MPE għal ġurnata. Viżitaturi fil-Parlament fi Brussell Ħafna viżitaturi jżuru l-Parlament fi Brussell u fi Strasburgu fi gruppi biex jaraw il-kamra plenarja u jsiru jafu dwar il-proċedimenti tal-Parlament. Dawn jew jiġu mistiedna minn Membri tal-Parlament Ewropew jew jiġu waħedhom. Huma jintlaqgħu mill-persunal tal-Parlament, li jagħmel diskors dwar il-ħidma u r-rwol tal-Parlament Ewropew, u jistgħu jiltaqgħu mal-Membri tal-Parlament. Fi Strasburgu viżitaturi barra minn sessjonijiet jistgħu jibbukkjaw tur iggwidat tal-bini simboliku ħafja Louise Weiss, bi gwidi multimedjali jew mingħajrhom. Viżitaturi individwali Viżitaturi jistgħu jżuru l-Parlament Ewropew b'mod individwali wkoll. Madwar 80 000 viżitatur individwali fis-sena jingħata gwida multimedjali interattiva fil-gallarija tal-kamra tad-dibattiti tal-Parlament Ewropew fi Brussell f'ħinijiet deżinjati. Huma jistgħu jisimgħu wkoll tgħarrif jew isegwu s-sessjonijiet plenarji. Fi Strasburgu, fl-2017 ġew estiżi l-opportunitajiet ta' żjarat għal viżitaturi individwali u reċentement ġew introdotti żjarat ta' gwida multimedjali. Madwar 40 000 viżitatur għamlu użu minn din il-possibbiltà l-ġdida fl-2018 u n-numri qed jiżdiedu. Gruppi sponsorjati Numru limitat ta' persuni jistgħu jżuru fuq l-istedina espressa ta' Membru tal-Parlament Ewropew bi sponsorizzazzjoni mill-Parlament. Dawn il-gruppi jirċievu sussidju li jkopri parzjalment l-ispejjeż tal-ivvjaġġar, ta' soġġorn u tal-ikliet. (2 500 grupp/sena, madwar 80 000 viżitaturi). Kull Membru tal-PE jista' jistieden sa 110 viżitatur sponsorjati fis-sena, fi gruppi ta' tal-anqas 10 viżitaturi. Il-membri jistgħu jistiednu sa 5 gruppi fis-sena biex iżuru Strasburgu matul is-sessjonijiet plenarji jew biex iżuru Brussell. Il-viżitaturi huma milqugħa minn uffiċjali pubbliċi, li jagħtuhom tgħarrif interattiv dwar l-UE u l-Parlament. Huma jiltaqgħu ma' wieħed jew żewġ Membri tal-Parlament u jistgħu jżuru l-kamra fil-gallarija pubblika tagħha. L-applikazzjonijiet u l-kontribuzzjonijiet finanzjarji huma f'idejn il-persunal tal-Parlament Ewropew. Is-sussidju huwa mħallas permezz ta' trasferiment bankarju, iżda parti żgħira mill-kontribuzzjoni finanzjarja (mhux aktar minn 40 EUR għal kull viżitatur) tista' titħallas lill-mexxej tal-grupp sabiex ikollu ftit flus kontanti disponibbli fil-ġurnata taż-żjara. Id-daqs tas-sussidju huwa kkalkolat abbażi ta' tliet fatturi li huma multiplikati bin-numru ta' viżitaturi: l-ispiża għall-ivvjaġġar: ir-rata bbażata fuq il-kilometri (EUR 0.09 kull kilometru) għad-distanza bejn il-punt tat-tluq tal-grupp u Brussell jew Strasburgu, l-ispejjeż tal-lukanda f'każ ta' waqfa ta' lejl (EUR 60) u l-ispejjeż tal-ikel (EUR 40). L-ispejjeż attwali biss huma rimborżati. Il-Parlament jgħin lil xi gruppi ta' viżitaturi biex ikopru l-ispejjeż tal-ivjaġġjar tagħhom. © Parlament Ewropew. Il-Parlament jorganizza open days kull sena f'Mejju fi Strasburgu u Brussell. Fl-2019, Strasburgu laqa' kważi 12,000 viżitatur filwaqt li Brussell laqa' numru rekord ta' 19,540. Aqsam din il-paġna ma' ħaddieħor: Irreġistra biex tirċievi l-aġġornamenti b'mail